Договор за балансиране

№ ………… / ……………………

Днес, …………………… в гр. София, между:

**„ЕЛЕКТРОЕНЕРГИЕН СИСТЕМЕН ОПЕРАТОР“ ЕАД**, регистрирано в Търговския регистър на Агенцията по вписванията, с ЕИК 175201304, със седалище и адрес на управление 1618, гр. София, бул. „Цар Борис III“ №201, Столична община - район „Витоша“, представлявано от Ангелин Цачев - изпълнителен директор, наричано по-долу НЕЗАВИСИМ ПРЕНОСЕН ОПЕРАТОР /НПО/ от една страна,

и

**“………………………………..“,** регистрирано на пазара на балансираща енергия като **координатор на комбинирана балансираща група** за производители от възобновяеми източници (ВИ), идентификационен номер №**.............................,** съгласно известието за приемане на заявлението за регистрация, с адрес на управление: ………………………………., регистрирано в Търговския регистър към Агенция по вписванията, Министерство на правосъдието, ЕИК………………… представлявано от ………………….. - ………, наричано по-нататък К(ком)БГ от друга страна,

се сключи настоящия Договор за балансиране.

## Предмет на договора и условия за влизането му в сила

### Този договор се сключва на основание Правила за търговия с електрическа енергия и техните последващи изменения и допълнения („**Правилата“**).

### Предмет на настоящия Договор са сделките за компенсиране на отклоненията между измерените количества произведена електрическа енергия от обектите, за които К(ком)БГ е поел отговорност за балансиране, и валидираните от НПО агрегирани графици за продажба на електрическа енергия за всеки период на сетълмент.

### Определянето на количествата енергиен недостиг и енергиен излишък се извършва в съответствие с Правилата.

### Определянето на цените за енергиен недостиг и енергиен излишък се извършва в съответствие с Правилата.

### Договорът за балансиране влиза в сила след подписване от двете страни и след кумулативното изпълнение на следните условия:

###### 1.5.1 К(ком)БГ да е предоставил гаранционно обезпечение съгласно Инструкция по чл.184, ал.1 от Правилата.

###### 1.5.2 К(ком)БГ да е вписан в регистъра на координаторите на комбинирани балансиращи групи със статус „активен”, поддържан на сайта от НПО.

## Права и задължения на НПО

### НПО извършва необходимите действия за регистриране на К(ком)БГ съгласно изискванията на Правилата.

### НПО сключва договори с доставчици на балансираща енергия, с цел покупка и продажба на балансираща енергия, за да покрива небалансите на координаторите на балансиращи групи.

### НПО определя количествата електрическа енергия, търгувани дневно на пазара на балансираща енергия за всеки период на сетълмент, който е един час.

### НПО изготвя дневни извлечения за сетълмент на седмична база в срок от три работни дни след края на седмицата, за дните от понеделник до неделя включително за предходната календарна седмица, за които К(ком)БГ се информира от информационната система за администриране на търговията с електрическа енергия, която е достъпна на сайта на НПО.

### НПО изготвя обобщени извлечения за сетълмент в срока, съгласно Правилата и ги изпраща на К(ком)БГ по електронна поща.

### НПО издава и изпраща фактури на К(ком)БГ, в срок до 10-то число на месеца, следващ отчетния, за реализирания енергиен недостиг и продадена балансираща енергия, за всеки отчетен период.

### Отчетният период в рамките на календарния месец е един и обхваща сделките с балансираща енергия от първо до последно число на календарния месец.

### При забавено изпълнение на задълженията за плащане по този договор, НПО усвоява предоставеното му обезпечение до размера на главницата, неустойката за забава и такси и разноски по усвояването, за което информира последващо К(ком)БГ с писмо по факс или по електронна поща.

### НПО няма задължение да оттегли отправено искане за усвояване на банкова гаранция, ако преди неговото удовлетворяване получи плащане от К(ком)БГ. При оттегляне всички такси и разноски във връзка с искането за усвояване на банковата гаранция и възстановяване на платената сума са за сметка на К(ком)БГ.

### К(ком)БГ е длъжен да предостави ново гаранционно обезпечение под формата на банкова гаранция и/или депозит в полза на НПО в срок от 2 (два) работни дни от уведомлението за ефективното усвояване по т.2.8.

### НПО има право да прекрати и/или ограничи графици за обмен на К(ком)БГ, което се прилага спрямо всички участници в пазара, при настъпване на следните обстоятелства:

#### Отпадане на системата за администриране на пазара.

#### При възникване или за предотвратяване на аварии по съоръжения за производство, потребление и пренос на електрическа енергия.

#### При понижена пропускателна способност на електрическите мрежи и опасност от повреди.

#### При енергийно необезпечен график за производство.

#### Разпоредителни мерки на компетентни органи.

#### При невъзможност за поддържане на баланса на електроенергийната система. (ЕЕС), и след като всички други мерки, съгласно изискванията на ENTSO-E, са били предприети, вкл. и мерките по т.2.17.

#### В случаите на чл.73 от Закона за енергетиката и при други хипотези на непреодолима сила.

### В случаите на т.2.11 НПО се съобразява със сроковете за известяване, ако такива са регламентирани в нормативната уредба. Взаимоотношенията, свързани с производството на електрическа енергия в ЕЕС за периода на прекратяване на пазара, се уреждат с обществения доставчик или крайните снабдители, предоставящи услуги от обществен интерес, по показанията на средствата за търговско измерване.

### За периода по т.2.12 търговските участници не подлежат на балансиране.

### В случай на непреодолима сила, която има локален характер и засяга отделен член на балансиращата група, К(ком)БГ предприема необходимите мерки за съгласуване на графици за продажба, които да отчитат променените обстоятелства за следващия период на доставка.

### НПО не прекратява и не променя графици на К(ком)БГ, в случаите на т.2.14 след регистрирането им.

### Реализираните небаланси в резултат на обстоятелствата по т.2.14 се уреждат в рамките на балансиращата група.

### При изчерпване на възможностите за регулиране с разполагаемите регулиращи мощности в ЕЕС и невъзможност за поддържане на баланса между производството и потреблението, НПО има право да наложи ограничение на производството на електрическа енергия, като мярка, предхождаща прекратяването на пазара по т.2.11.

### При налагане на ограничението по т.2.17 след крайния срок за регистриране на графиците за обмен в деня преди доставката, производителите са задължени да се съобразят с изискванията на НПО, независимо от прогнозните количества, предоставени на координатора на балансиращата група и регистрирания график за обмен от НПО в деня преди доставката.

### В случаите на т.2.18, НПО не санкционира и не начислява небаланс за периодите на наложено ограничение в производството, само за обектите в балансиращата група, с наложено ограничение, и в случай че имат търговски график, регистриран от НПО и зададеното ограничение е под валидирания график.

### НПО не санкционира и не начислява небаланс и в случаите на смущения в работата на електропреносната мрежа, настъпили не по вина на ползвателя на мрежата, за обекти с регистриран търговски график.

### Всеки конкретен случай по т.2.20, и настъпилите обстоятелства, трябва да бъдат документирани със справка от НПО.

## Права и задължения на К(ком)БГ

### К(ком)БГ извършва необходимите действия за регистриране на пазара на балансираща енергия чрез изпращане на заявление за регистрация по образец, публикувано на сайта на НПО.

### К(ком)БГ, на база извлеченията по т.2.4 и т.2.5, за всеки отчетен период издава и изпраща фактури на НПО, за реализирания енергиен излишък и продадена балансираща енергия.

### К(ком)БГ изпраща данните, свързани с договорените количества по графиците за обмен, съгласно сроковете, указани в „График за изпълнение на дейностите и обмен на информация в системите за администриране на пазара“, публикуван на сайта на НПО, с отчитане на прогнозното производство на обектите в балансиращата група.

### К(ком)БГ изпълнява техническите изисквания по отношение на средствата за комуникация, посочени в Известието за приемане на заявлението за регистрация, относно поддържането, предаването и съхранението на данни във връзка с участието на пазара на балансираща енергия.

### К(ком)БГ урежда в срок финансовите си задължения и същевременно поддържа в необходимия размер гаранционно обезпечение, определено от НПО, съгласно Инструкция по чл.184, ал.1 от Правилата.

### НПО има право, в случаите, когато не са изпълнени изискванията на правилата, да поиска промяна в графиците, които са задължителни за К(ком)БГ.

### В случай на промяна в графика по т.3.3, НПО следва да уведоми К(ком)БГ по електронна поща в тридневен срок преди влизането в сила на промяната.

## Задължения на страните по отношение на измерването, отчитането на електрическата енергия и валидирането на данните

### Обектите, типовете електромери за търговско измерване на количеството електрическа енергия, фабричните номера и идентификационни кодове, както и техническа информация за токовите и напреженови трансформатори, монтирани в уредбите на дружествата, за които е поета отговорност за балансиране, се посочват в приложенията към Заявлението за регистрация, които са неразделна част от този договор.

### НПО изготвя дневните извлечения за сетълмент на К(ком)БГ, на база валидираните данни от средствата за търговско измерване на обектите, за които е поета отговорност за балансиране, получени от разпределителните/преносното предприятие съгласно чл.83, ал.1, т.6 от ЗЕ.

### НПО извършва повторен сетълмент, в случаите по чл.182 от Правилата, само за обектите по чл.86, ал.1, за период, не по-дълъг от два месеца, предхождащ датата на установяване на промяната на данните за сетълмент.

### Рекапитулацията по т.4.3 се извършва само по отношение на засегнатите обекти, като НПО не променя цените на балансиращата енергия.

## Фактуриране и плащане на балансираща енергия. Неустойки. Обезпечения

### Фактурирането се извършва съгласно дневните и обобщени извлечения за сетълмент, с дата на данъчно събитие - последния ден на календарния месец и се изпращат на К(ком)БГ/НПО по факс или по електронна поща, в деня на издаването им.

### В случай на забава на парични задължения по договора, неизправната страна дължи на изправната страна неустойка за забава в размер на 0.05% върху стойността на просроченото плащане за периода на забава от деня, следващ падежа по фактурата, до деня на постъпване на дължимата сума по сметката на изправната страна, за всеки ден забава. Когато преведената сума не е достатъчна да покрие лихвите и главницата, първо се погасяват лихвите.

### Плащанията съгласно издадени фактури се извършват чрез директен банков превод с платежно нареждане по сметки на страните, посочени във фактурите.

### Срокът за плащане на задълженията на НПО по издадена от К(ком)БГ фактура е до 20 /двадесето/ число на месеца, следващ отчетния като неполучаването на фактурата в оригинал не освобождава НПО от задължението му да заплати сумите по нея в договорения срок.

### Срокът за плащане на задълженията на К(ком)БГ по издадена от НПО фактура е до 15 /петнадесето/ число на месеца, следващ отчетния като неполучаването на фактурата в оригинал не освобождава К(ком)БГ от задължението му да заплати сумите по нея в договорения срок.

### Задължението за плащане се счита за изпълнено в срок, ако цялата дължима сума постъпи по банковата сметка на съответната страна в деня на падежа съгласно издадената фактура, а когато денят на падежа е неработен ден, на първия следващ работен ден.

### Фактурите се издават от НПО и К(ком)БГ за количеството балансираща енергия, което са продали за съответния отчетен период, отразено в обобщените извлечения за сетълмент. Оригиналът на фактурата се изпраща по куриерска поща, освен в случаите, когато К(ком)БГ се е съгласил да получава електронна фактура.

### К(ком)БГ предоставя в полза на НПО неотменяема и безусловна банкова гаранция, по образец, представляващ Приложение №3 към настоящия договор или обезпечение под формата на депозит, внесено по сметка на НПО.

### Изискуемите суми за гарантиране на плащанията по т.5.7 при първоначална регистрация и последващите актуализации се определят от НПО съгласно Инструкция по чл.184, ал.1 от Правилата.

### НПО има право да изисква актуализация на сумата по т.5.8, най-малко един път годишно, както и в случаите, когато се променя обхвата на групата и/или нетното изчислено задължение към НПО за съответния месец надвишава сумата на предоставеното обезпечение или в случай че прогнозното задължение съгласно предварителен физически сетълмент в рамките на месеца надвиши предоставеното обезпечение.

### Банковите гаранции са със срок на валидност до 31 януари, като в срок до 10 работни дни, преди на изтичане на валидността К(ком)БГ е длъжен да предостави нова банкова гаранция и/или допълнение към съществуващата банкова гаранция за удължаване на нейния срок.

### Обезпеченията в полза на НПО се актуализират в срок до два работни дни от уведомлението на НПО, съгласно условията по т.5.10.

### В случай че К(ком)БГ не актуализира размера на предоставеното гаранционно обезпечение в изискуемия срок и размер, НПО има право да го отстрани от пазара на електрическа енергия.

## Оспорване на количества и цени

### НПО изготвя обобщено извлечение за сетълмент в срок до десетия ден на месеца, следващ отчетния, и го изпраща на К(ком)БГ по електронна поща, което К(ком)БГ има право да оспори в сроковете, съгласно Правилата.

### В случаите на оспорване по т.6.1. от този договор, К(ком)БГ прилага необходимите документи (справки, показания на електромери, обменена информация с НПО, и/или НПО на разпределителната мрежа.

### НПО проверява повторно данните и при необходимост издава ново/и извлечения за сетълмент.

### При наличие на спор по издадено извлечение за сетълмент, продължаващ след десетия ден от изтичане на отчетния период, НПО и К(ком)БГ издават съответните фактури в срока по чл.113, ал.4 от ЗДДС, съгласно обобщеното извлечение за сетълмент, което е в процес на оспорване.

### При разрешаване на спора в срока за плащане по фактурите, страните заплащат реално дължимите суми, като разликите се уреждат чрез данъчно дебитно/кредитно известие.

### В случай че спорът не е разрешен в срока за плащане по издадените фактури, страните заплащат дължимите суми, съгласно издадените фактури. При разрешаване на спора, разликите се уреждат чрез данъчно дебитно/кредитно известие.

### Задълженията по издадените дебитни/кредитни известия се заплащат в срок от 5 (пет) работни дни от получаването им.

## Непреодолима сила

### Обстоятелства на непреодолима сила са непредвидени и непредотвратими събития или комбинация от събития от извънреден характер, извън контрола на страните, възникнали след сключването на договора като, но неограничаващи се до: война, саботаж, въстания, революция, бунт, терористични актове, експлозия, пожар, въздействие на околната среда върху електрически уредби и съоръжения по-големи от оразмерителните по проект, природни бедствия (наводнения, земетресения, мълнии, буря, ураган, торнадо, проливен дъжд, градушка, свличане, срутвания на земни маси, заледявания, и др.), доколкото тези събития пречат за изпълнение на задълженията по настоящия договор.

### Страната, позоваваща се на непреодолима сила, е длъжна да уведоми оперативно и изпрати известие до другата страна за настъпването и края на събитието или обстоятелството във възможно най-кратък срок, но не по-късно от 48 часа от узнаването за форсмажорното събитие. В срок от 10 работни дни след изпращане на известието, страната, позоваваща се на непреодолима сила, представя на насрещната страна удостоверение за непреодолима сила, издадено от БТПП или други компетентни институции, имащи право да издават удостоверение за форсмажор, освен в случаите, в които насрещната страна е знаела или е била длъжна да знае за настъпването и последиците от форсмажорно обстоятелство.

### В случаите на т.7.1 се предприемат действията по т.2.14 и 2.15.

## Правила за обмен на документи и информация между страните

### В случай че по време на действие на този договор настъпи промяна в представените при регистрацията на пазара на балансираща енергия данни, К(ком)БГ уведомява НПО по електронна поща в рамките на 5 (пет) работни дни от възникване на промяната, а впоследствие изпраща документите по пощата.

### Регистрирането на графиците за доставка се извършва съгласно инструкциите на НПО за ползване на системата за администриране на пазара и утвърдените електронни адреси на НПО и К(ком)БГ. При технически проблем изпращащата страна изпраща информацията по факс или на хартиен носител, като спазва срока за изпращане на съответния документ.

### К(ком)БГ се информира за дневните извлечения за сетълмент от системата за администриране на търговията с електрическа енергия, а обобщените извлечения за сетълмент се изпращат по електронна поща с потвърждение за получаване. В случай че К(ком)БГ не е получил обобщено извлечение по електронната поща, той уведомява НПО за това и НПО изпраща същия документ и по факс.

### Фактурите за балансираща енергия, издадени от НПО и К(ком)БГ, се изпращат с писмо с обратна разписка или по куриерска поща, освен в случаите, когато К(ком)БГ се е съгласил да получава електронна фактура.

### Документ, изпратен по електронна поща се счита за получен в момента на получаване на обратната разписка от сървъра на електронната поща на получателя. Документ, изпратен по факс се счита за получен в отразения час върху документа, потвърждаващ изпращането му.

### При изпращане на документ по електронна поща и по факс за време на получаване се счита времето на първото получаване на документа.

### Всички документи, неизброени изрично в раздел 8 на този договор се изпращат по електронна поща с потвърждение за получаване.

### Документ се счита за валиден, ако е подписан или изпратен от съответно упълномощено лице от списъка лица в Заявлението за регистрация (К(ком)БГ) и от Известието за приемане на заявлението за регистрация (за НПО).

### Документите, изпратени по факс съдържат име и подпис на лицето, упълномощено да подписва документи, във връзка с участието на пазара на балансираща енергия.

### Документите, изпратени по електронна поща се считат за валидни, ако са изпратени от електронния адрес на лицето, упълномощено да изпраща съответния документ.

### За целите на документооборота НПО и К(ком)БГ поддържат времето на сървърите на електронната поща синхронизирано с часовото време на България.

### Изисквания към сървъра за електронна поща:

### Системният часовник на сървъра за електронна поща и на прехвърлящия (relay) сървър, ако има такъв, да се поддържа с отклонение по-малко от една минута от DST на часовия пояс, в който се намира България.

### Потвърждение и време за получените съобщения:

#### Когато сървърът за електронна поща е свързан директно към интернет, за време на получаване на съобщенията ще се счита регистрираното време за получаване в сървъра, съдържащо се в обратната разписка - Delivery Receipt. Сървърът трябва да осигурява такава обратна разписка.

#### Когато сървърът за електронна поща е свързан към интернет чрез прехвърлящ (relay) сървър, за време на получаване на съобщенията ще се счита регистрираното време за получаване в прехвърлящия сървър. Последният трябва да осигурява изпращане на разписка, съдържаща времето на получаване на съобщението.

## Прекратяване на Договора за балансиране

### Договорът за балансиране се прекратява:

#### При заличаването на К(ком)БГ от регистъра на координаторите на балансиращи групи, поддържан от НПО.

#### При заличаването на юридическото лице, страна по този договор.

#### При отнемане или прекратяване на лицензията на която и да е от страните по този договор за съответната дейност.

#### По взаимно съгласие между страните.

### НПО има право да прекрати едностранно договора в следните случаи:

#### При нарушаване от К(ком)БГ на условията на договора и Правилата, за което той е бил писмено предупреден.

#### При неизплатени задължения на К(ком)БГ по отношение на достъпа, преноса и участието в пазара на електрическа енергия, както и при невнесени или невъзстановени гаранционни обезпечения.

## Заключителни клаузи

#### Изменение на клаузите на договора и неговите приложения в срока на действие на договора може да поиска всяка от страните. Измененията и допълненията трябва да бъдат само във формата на допълнителни споразумения, подписани от двете страни.

#### Страните се съгласяват, всички спорове, породени от този договор или отнасящи се до него, включително спорове, отнасящи се до неговото тълкуване, недействителност, изпълнение или прекратяване, както и спорове за попълване празнота в договора или приспособяването му към нововъзникнали обстоятелства, както и противоречия, претенции или различия, произтичащи от или във връзка с настоящия договор, да се решават по пътя на преговори.

#### При непостигане на съгласие, споровете ще бъдат отнасяни за разрешаване пред компетентния съд в гр. София съгласно разпоредбите на действащото българско законодателство.

#### Когато документацията и информацията по този договор съдържат данни, представляващи класифицирана информация, се прилага редът, предвиден в Закона за защита на класифицираната информация.

## Банкови сметки на страните

#### Името на банките, адресите и банковите сметки на НПО от които и при които могат да се извършват плащания по този договор са посочени в сайта и във фактурите издавани от ЕСО ЕАД.

#### Име на банка, адрес и банковата сметка на К(ком)БГ, от която и при която ще се извършват плащания по този договор:

### ………………………….…………………….……………………………….…………………….…

Неразделна част от Договора са:

Приложение №1 Заявление за регистрация

Приложение №2 Известие за приемане на заявлението за регистрация.

Приложение №3 Банкова гаранция (образец).

Този договор е подписан в два еднообразни екземпляра - по един за всяка от страните.

**ЗА ЕСО ЕАД ЗА КООРДИНАТОРА НА БАЛАНСИРАЩА ГРУПА**

……………………… ………………………

АНГЕЛИН ЦАЧЕВ ……………………….

ИЗПЪЛНИТЕЛЕН ДИРЕКТОР ………………………..

**ПРИЛОЖЕНИЕ №3**

**До**

**„Електроенергиен системен оператор“ ЕАД**

1. **Банкова гаранция № …………………,**

**Платима при първо поискване в размер на ………………… лв. (словом: …………………………………………………………………………… лева)**

**Издадена в полза на „Електроенергиен системен оператор“ ЕАД, вписано в Търговския регистър на Агенцията по вписванията, ЕИК 175201304, с адрес на управление: 1618, гр. София, бул. „Цар Борис III“ №201, Столична община - район „Витоша“.**

* + - * 1. С настоящото гарантираме изрично, неотменимо, безусловно и безрезервно на Вас („Електроенергиен системен оператор“ ЕАД, по-нататък наричан „ЕСО“), отказвайки се от всички права на възражение и разделяне на отговорността само за нашата страна, пълното и незабавно плащане на Вас от ……………….……………….…………………, чиито седалище и адрес на управление е ……………….……………….……………….…, ЕИК …………………, (по-нататък наричано „Клиент“), без прихващане или насрещен иск, в размер на ………………… лв., което се задължаваме да платим на Вас (ЕСО) незабавно при Ваше поискване, в случай че нашият Клиент не изпълни някое от своите задължения по силата на сключения от него с Вас Договор за балансиране №…………… и независимо от валидността на този договор.
        2. Приемаме като независимо и основно задължение да компенсираме Вас за всички загуби, задължения, разходи и разноски, произтекли за Ваша сметка в резултат на:   
           (1) неизпълнение или непогасяване от Клиента на някое от платежните му задължения на съответния падеж;   
           (2) неизпълнимост, невалидност или незаконност на някое от платежните задължения на Клиента по отношение на Договор за балансиране №……………, чиято обща стойност не надвишава ………………… лева. Приемаме като независимо и основно задължение да платим незабавно след получаване на вашето искане всички дължими суми по отношение на Договор за балансиране №……………, които не надвишават ………………… лева. Всяка дължима сума по този параграф е възстановима от нас като възникнало за нас задължение в качеството ни на единствен или основен длъжник.
        3. Тази гаранция е валидна докато нашият Клиент не погаси всички свои задължения, произтичащи от Договор за балансиране №……………, така както е описано в същия, до изтичане на срока й, а именно до тридесет и първи (31) януари ……… г.
        4. С настоящото се ангажираме и задължаваме да платим на Вас (ЕСО), незабавно след получаване на вашето просто писмено поискване, без оспорване или възражения и без прихващане или насрещен иск, всяка сума до максималния размер от (словом: ……………………………………………………………………………), която сте установили за дължима на Вас (ЕСО), в случай че нашият Клиент не изпълни всички или някое от своите задължения според Договор за балансиране №…………….
        5. За целите на удостоверяване писменото поискване за плащане на ЕСО трябва да бъде представено с посредничеството на обслужващата Ви банка с потвърждение, че положените подписи са правно обвързващи за ЕСО. Ако за целта обслужващата Ви банка, използва сигурен SWIFT, тя трябва при всички положения да изпрати пълния текст на искането за плащане на ЕСО и същевременно да потвърди, че оригиналите на тези документи са изпратени до нас по специална куриерска служба.
        6. Вашето решение е задължително за нас и се задължаваме да платим незабавно след получаване на вашето поискване всяка посочена сума или суми, чиито общ размер не надвишава (словом: ……………………………………………………………………………), без лихви, начисления, допълнителни такси, прихващане или насрещен иск, съгласно вашите указания, без да изискваме потвърждение, съгласие или каквото и да било друго действие от нашия Клиент и без правото да вземем под внимание евентуално оспорване или възражение от страна на Клиента.
        7. Настоящата гаранция и компенсация е валидна до изтичане на срока й, а именно до 31.01…….. г., на която дата престава да бъде в сила, без обаче това да засяга нашите задължения по нея във връзка с дължими суми към вас, възникнали и предявени от Вас преди тази дата, които остават изцяло дължими и валидни до пълното им погасяване.
        8. Промяна или преустановяване на фактически или правни отношения или връзки между нас и нашия Клиент не ни освобождава от задълженията ни по настоящата гаранция. Нашите задължения, произтичащи от настоящата гаранция и компенсация, остават в сила и няма да бъдем освободени от тях, ако нашият Клиент е обявил банкрут или е в процес на ликвидация, или е разформирован, или в случай на принудителна административна или друга уместна процедура, или ако Клиентът е получил компенсации или прихваща сума във връзка с иск срещу вас (ЕСО). Всички условия на настоящата гаранция и компенсация остават в пълна сила, независимо от евентуална промяна във финансовото или правно състояние на нашия Клиент.
        9. Настоящата гаранция и компенсация и всички произтичащи от нея положения се ръководят от българското законодателство. Всеки спор, възникнал от или във връзка с тази гаранция, ще бъде отнесен за решаване пред компетентния съд в гр. София.
        10. Настоящата гаранция може да бъде освободена и преди изтичане на валидността й само след като получим обратно нейния оригинал, върху който бъде отразено съгласието на ЕСО с направеното връщане.
        11. С настоящото гарантираме, че сумата на тази гаранция не надвишава законово определения лимит за нашата банка.

В ПОТВЪРЖДЕНИЕ НА ГОРНОТО, настоящата гаранция е подписана на …………………

Подпис на издателя на гаранцията: